MediaWiki:Gadget-popups.js

Besnik Bardhi lindi në Gjakovë më 01.04.1957, nga nëna Taibja dhe babai Rasimi. Ishte femiu i tretë, pas dy vëllëzërve më të rritur. Familja Bardhi është me traditë të lashtë gjakovare dhe me pjestarë të arsimuar dhe intelektualë në familje. Babai Rasimi ishte i diplomuar në Kavajë, në vitin 1934, në “ SHKOLLA BUJQËSORE PËR DJEMË E INSTITUTIT SHQIPTAR – AMERIKAN “. Kjo shkollë njihet edhe si shkolla e Harry Fulc. Ai po aty specializoi dhe Zooteknikën.

Besnik Bardhi, shkollën fillore dhe Gjimnazin i kreu në vendlindje. Në nëntor të vitit 1983, diplomoj në Fakultetin e Mjekësisë, pran Univerzitetit të Prishtinës. Në vitin 1986, ka filluar specializimin nga lëmia e Otorinolaringologjisë, së pari në Klinikën e ORL - së në Prishtinë, pastaj pjesën e dytë, e vazhdoj në Kroaci. Në prill të vitit 1991, përfundoj me sukses specializimin në Klinikën e ORL – së dhe të Kirurgjisë së qafës “ Sestre Milosrdnica” në Zagreb. Deri më 07.09.2000, punoj në Repartin e ORL - së, në Spitalin Isa Grezda në Gjakovë, pas kësaj date punon ekskluzivisht në Klinikën e tij private për sëmundjet e hundës, veshit dhe fytit , “ BARDHIMED “, ku dhe sot ushtron këtë profesion.

Gjatë qëndrimit në Zagreb, nga viti 1989 deri me 1991, ishte dëshmitar dhe pjesëmarrës aktiv i ndryshimeve dhe vlimeve politike në Kroaci. Së bashku me nje grup veprimtarësh shqiptarë arritën të zhvillojnë aktivitet të dendur politik. Falë ndihmës së pa kursyer të Akademik IVO PADOVAN, Kryetar i Akademisë së Shkencave dhe Artit Kroat (HAZU), ky grup arriti të inkorporohet shumë lehtë në strukturat politike kroate relevante të asaj kohe. Kjo ishte koha kur në Kroaci u rrënua komunizmi dhe ngadhnjej opozita, dr.Franjo Tugjman u bë President i parë i Kroacisë post komuniste.

Duke iu falënderuar këtyre lidhjeve të forta në kierarkinë politike kroate, dr.Bardhi me bashkpuntorët e tij të ngusht, arriti të organizoj simposiumin shkencor “ KOSOVA SPROVË E NDËRGJEGJËS MJEKËSORE ”, i cili u mbajtë në sallën “ Drustveni Dom ” në Kaptol, në Zagreb më dt. 09.06.1990. Ky Simpozium kishte karakter ndërkombëtar dhe në te, për herë të parë u bisedua me gjuhën e fakteve, lidhur me helmimet e rinisë shqiptare ne Kosovë, në pranverë të vitit 1990. Kjo ishte përgjegja më e mirë për gënjeshtrat që plasoheshin nga pushtetmbajtësit sërbë, në dy Raportet Federative të Jugosllavisë.Ato ishin përpiluar me direktiva politike dhe aty thuhej se në Kosovë nuk kishin ndodhur helmime. Pushteti Jugosllav akuzonte “ separatistët shqiptarë “ për inskenime dhe manipulime me rininë shqiptare për qëllime politike. Simpoziumi perfundoj punimet me sukses të plotë.Aty për herë të parë u zbulua substanca toksike që është përdorë nga agjentët e shërbimit të fshehtë sërb, ky ishte insketicidi me emër: DIMETIL PHOSPHODITIONAT. Kjo substancë toksike, u gjetë në 7 epruvetat me urinë të fëmijëve shqiptarë të helmuar në Kosovë. Eksperti i cili zbuloj materjen toksike, ishte Prof.dr.Franjo Pllavshiq, biokimist dhe profesor në Fakultetin e Mjeksisë në Zagreb. Që nga ajo ditë, kur shkruhej per kete ngjarje, mediat e shkruara ne Kosove,larguan thonjëzat nga fjala helmime në Kosovë. Jehona rezultateve të këtij simposiumi kaloj kufinjët e shtetit Jugosllav. Para dhe mbas mbajtjës së këtij simposiumi, dr. Bardhi si dhe bashkpunëtorët e ngusht ishin të përcjellur vazhdimisht nga Sigurimi Sekret Jugosllav. Mbarë shtypi sërb në Beograd, akuzonin dr. Bardhin me bashkveprimatarët shqiptarë si armiq dhe ballistë të rrezikshëm dhe të përbetuar.Poashtu në shënjestër ishte dhe bashkpunëtori dhe miku i tij i ngushtë , Ministri i Shëndetësisë dr.Slobodan Lang, të cilin e etiketuan si armik dhe ustash. Kjo propagandë e shfrenuar e Beogradit, ishte shenjë e nervozës së atyre që u zbuluan me krimet e veta.

Pas një muaji, po ashtu në Zagreb, së bashku me shumë miqë kroat, bëjnë promovimin e Shoqatës Humanitare “ NËNË TEREZA ”, në sallën univerzale “ Vatrosllav Lisinski “. Dr.Besniku ka qenë një ndër themeluesit dhe njëherit dhe anëtar i Kryesisë së kësaj Shoqate. Si nismëtarë njihen vëllëzerit Simon dhe Mikel Kuzhnini, Akademik Aleksandër Stipçeviq, dr. Pero Gotovac, dr. Slobodan Lang e shumë njerëz tjerë shumë të respektuar. Shoqata Humanitare “ NËNË TEREZA “ në Zagreb, luajti jo vetëm rol humanitar, por dhe atë politik në demaskimin e politikës hegjemoniste dhe fashiste sërbe. Dr.Besnik Bardhi, gjatë periudhës sa qëndroj në Kroaci, ka qenë thellë i involvuar në strukturat shqiptaro – kroate, që ishin kundër politikës luftënxitëse sërbe. Qëllimi i asaj politike sërbo – jugosllave, në vitin 1990, ishte të fillonin luftën në Kosovë. Rol shumë pozitiv në këto ngjarje kishte dhe kreu i Kishës Katolike në Kroaci, Kardinali Franjo Kuhariq, i cili në shumë takime me dr. Bardhin, ishte kategorik dhe deklarohej kundër çfarë do dhune në Kosovë. Bashkpunëtorët e ngushtë që punuan me dr.Bardhin ishin: dr.Ferhat Ymeri, dr.Sali Krasniqi, dr.Talat Gjinolli, dr.Flora Brovina ... e shumë shqiptarë dhe kroatë të cilët dhanë kontribut të jashtëzakonshëm. Dr. Besnik Bardhi, la gjurmë të thella në jetën politike të Kroacisë në atë kohë. Në Gjakovë, në nëntor të vitit 1990, u zgjodh Kryetar i parë i Degës së PSHDK-së, kjo ishte partia e dyte, në skenën politike pluraliste të asaj kohe në Kosovë. Në atë kohë në ilegalitet të thellë, së bashku me një grup veprimtarë të dalluar në Gjakovë, veproj në Shtabin e Mbrojtjës, apo me emrin e vërtetë që ishte si Shtabi i Luftës për qytetin e Gjakovës. Që atëherë filluan organizimin dhe formimin e celulave të para, në formë të njësiteve të vogla në treshe. Ky ishte filli i një ushtrie të rregullt. Ky grup veprimtarësh fal pjekurisë së tyre, asnjëherë nuk u zbulua dhe nuk u burgos nga pushteti okupator sërb. Pas perfundimit të një mandati si Kryetar i parë në PSHDK, me vetdëshirë vendos që aktivitetin e tij, ta zhvilloj në Degën e KMDLNJ – së në Gjakove, ku disa vite me rradhe e udhëheqi me plot sukses. Sipas z.Adem Demaqi, i cili ne ate kohë ishte në krye të KMDLNJ-së, Dega e KMDLNJ – së në Gjakovë ishte dega më aktive në mbarë Kosovën.

Lufta e viteve 1998/99 në Kosovë, dr.Besnikun e zuri në brendi të qytetit të Gjakovës. Gjatë bombardimeve të NATO – s, nuk kishte mundësi të evakuohet me familje.Mbeti i ngujuar, deri më hyrjen e forcave të NATO-s në Gjakovë më 13.06.1999. Ai kishte fatin,si një ndër qytetarët e parë të takohet me forcat e KFOR - it duke hyrë në Gjakovë.Në vitet e pasluftës, në rrafshin politik, ka dhënë kontribut për një kohë të shkurt, si anëtar i Kryesisë në degën e PQLK -së në Gjakovë. Për fat të keq ky subjekt politik i Naim Malokut u shua shumë shpejt.

Dr.Besnik Bardhi, ka qenë Kryetar i Kryqit të Kuq Komunal në Gjakovë për një mandat 4 vjeqar, prej 2001 deri me 2005. Merret aktivisht me shkrimin e teksteve publicistike, tema e së cilave janë rrjedhat politike aktuale.Këto tekste kryesisht publikohen në internet si dhe në gazetat e përditshme kosovare.

Që nga Prilli i vitit 2006, së bashku me koordinatorin e Këshillit Nismëtar Betim Shehun, si dhe një grup veprimtarësh të devotshëm, filluan aktivitetin për themelimin e degës se AKR - së në Gjakove. Më dt.27.01.2007 u mbajtë Kuvendi Themelues i kësaj partie. Kryetar i degës së AKR - së në Gjakovë u zgjodh dr.Besnik Bardhi. Në zgjedhjet e mbajtura në Kosovë të dt.17.11.2007, ai fitoj besimin e zgjedhësve dhe u emërua si këshilltar komunal në Kuvendin Komunal të Gjakovës.

Dr.Besnik Bardhi është martuar në vitin 1991 me Shqipe Doli. Kan dy vajza dhe nje djal. Fëmijët e tyre ata i konsiderojnë si dhuratë nga Zoti, sepse ata lindën pas shumë peripecive dhe dështimeve të njëpasnjëshme gjatë tetë viteve me radhë. Ata krenohen me Medlinën, Betimin dhe Poemën e vogël.

Është njohës i gjuhës angleze, kroate dhe polake. Pasioni i tij është fotografia dhe kamera filmike, dhe njifet si një ndër foto – kino amatorët më të vjetër në Kosovë.

Klikoni mbi këto adresa më poshtë, për të parë pamje nga simposiumi shkencor “ KOSOVA, SPROVË E NDËRGJEGJËS MJEKËSORE ”, i mbajtur në Zagreb, enkas për helmimet në Kosovë, më dt. 09.06.1990, si dhe video fakte nga helmimet e rinisë shqiptare në Kosovë, në mars të vitit 1990.

==Lidhje të jashtme

Falenderojmë autorin: newbornstates nga www.youtube.com, per videot e huazuara.

http://www.youtube.com/watch?v=AxqWgGS6s0c&feature=related

http://www.youtube.com/watch?v=DKXM4RGBZes&feature=related

http://www.youtube.com/watch?v=VvYo6qaoWqM&feature=related

http://www.youtube.com/watch?v=s3fzc7pJ6ng

http://www.youtube.com/watch?v=_ZN03xwzRLM